Roman Vopat

Roman Vopat (s. 21. heinäkuuta 1976 Litvínov, Tšekkoslovakia) on tšekkiläinen ammattilaisuransa lopettanut jääkiekkoilija. Vopat oli pelipaikaltaan keskushyökkääjä, ja hän pelasi urallaan muun muassa neljä kautta NHL:ssä ja kuusi kautta SM-liigassa. Isokokoinen Vopat tunnettiin fyysisenä pelaajana, joka osasi myös tarvittaessa tapella.

Pelaajaura
Vopat pelasi ensimmäiset miesten pelinsä kaudella 1993–94 Litvínovissa, jota edusti seitsemän ottelun verran. Kauden jälkeen St. Louis Blues varasi hänet numerolla #172 vuoden 1994 NHL:n varaustilaisuudessa. Saman vuoden keväänä Vopat edusti Tšekkiä alle 18-vuotiaiden EM-kilpailuissa ja voitti pronssia. 

Vopat siirtyi kaudeksi 1994–95 Pohjois-Amerikkaan ja pelasi kauden lähinnä WHL:ssä. Hän pelasi myös IHL:n pudotuspeleissä keväällä 1995. Kaudella 1995–96 Vopat pelasi enimmäkseen vielä WHL:ssä, mutta sai peliaikaa St. Louis Bluesista 25 ottelun verran. Hän teki niissä tehot 2+3=5 ja keräsi 48 jäähyminuuttia. Helmikuussa 1996 Vopat kaupattiin Craig Johnsonin, Patrice Tardifin, vuoden 1996 viidennen kierroksen varausvuoron ja vuoden 1997 ensimmäisen kierroksen varausvuoron kanssa Los Angeles Kingsiin vaihdossa Wayne Gretzkyyn.

Kingsissä Vopat ei murtautunut kokoonpanoon ja hän pelasi suurimman osan kausista 1996–97 ja 1997–98 IHL:ssä sekä AHL:ssä. Kolmannella Kings-kaudellaan Vopat kaupattiin ensin lokakuussa 1998 Colorado Avalancheen, jossa ei ehtinyt pelata otteluakaan, ennen kuin hänet kaupattiin sieltä Chicago Blackhawksiin vaihdossa Cam Russelliin marraskuussa 1998. Vopat kaupattiin heti viikkoa myöhemmin Philadelphia Flyersiin vaihdossa Mike Manelukiin ja hän pelasi Flyersissa suurimman osan kaudestaan. Vopat aloitti kauden 1999–00 Saksassa, DEL-joukkue Moskitos Essenin riveissä, mutta hän palasi joulukuussa 1999 Pohjois-Amerikkaan ja Philadelphia Flyersin organisaatioon. Vopat kuitenkin pelasi siellä vain farmijoukkue Philadelphia Phantomsissa.

Kaudeksi 2000–01 Vopat siirtyi jääkiekon SM-liigan Pelicansin riveihin. Kaudeksi 2001–02 hän siirtyi Tampereen Ilvekseen, mutta siirtyi kesken kauden HIFK:hon joulukuussa 2001. Vopat jätti Ilveksen taloudellisten seikkojen takia ja HIFK hankki hänet koeajalla olleen Jeff Scissonsin tilalle. Kauden jäähypörssin 177 minuutillaan voittanut Vopat viihtyi HIFK:ssa vielä seuraavat kolme kautta, vaikka loukkaantumiset olivat välillä haittana. Hän voitti keväällä 2004 SM-pronssia. Vopat nousi HIFK:ssa myös fanien suosikiksi.

Vopat aloitti kauden 2005–06 kotimaansa HC Sparta Prahassa, mutta palasi joulukuussa 2005 SM-liigaan ja siirtyi katastrofikauttaan pelanneisiin Jokereihin. Hänen tuli korvata pitkäksi aikaa loukkaantunut Tony Virta. Vuodet 2006–2008 Vopat pelasi Ruotsin toiseksi korkeimmalla sarjatasolla HockeyAllsvenskanissa, jossa hän edusti Leksands IF:ää. Vopat oli kaudella 2007–08 sarjan jäähykuningas 171 minuutillaan. Hän pelasi kauden 2008–09 Tanskan Oddset Ligaenin Aalborg IK:ssa ja kaudeksi 2009–10 Vopat palasi kasvattajaseuraansa HC Litvínoviin, jossa hän oli Extraliigan runkosarjan jäähykuningas 177 minuutillaan.

Valmennusura
Peliuransa lopetettuaan valmentajaksi siirtynyt Vopat on aiemmin toiminut WHL-junioriliigan Prince George Cougarsin apuvalmentajana ja kaudella 2016–17 samassa roolissa Kootenay Icessa.

Muuta
Vopatin isoveli Jan on entinen NHL:ssä pelannut jääkiekkopuolustaja.
Tilastot
 1993–94  HC Litvínov  ČEL  7  0  0  0  0  –  –  –  –  – 1994–95  Moose Jaw Warriors  WHL  72  23  20  43  141  10  4  1  5  28   Peoria Rivermen  IHL  –  –  –  –  –  6  0  2  2  2 1995–96  Moose Jaw Warriors  WHL  7  0  4  4  34  –  –  –  –  –   Prince Albert Raiders  WHL  22  15  5  20  81  18  9  8  17  57   Worcester IceCats  AHL  5  2  0  2  14  –  –  –  –  –   St. Louis Blues  NHL  25  2  3  5  48  –  –  –  –  – 1996–97  Phoenix Roadrunners  IHL  50  8  8  16  139  –  –  –  –  –  Los Angeles Kings  NHL  29  4  5  9  60  –  –  –  –  – 1997–98  Fredericton Canadiens  AHL  29  10  10  20  93  –  –  –  –  –   Los Angeles Kings  NHL  25  0  3  3  55  –  –  –  –  – 1998–99  Los Angeles Kings  NHL  3  0  0  0  6  –  –  –  –  –   Chicago Blackhawks  NHL  3  0  0  0  4  –  –  –  –  –   Philadelphia Flyers  NHL  48  0  3  3  80  –  –  –  –  – 1999–00  Philadelphia Phantoms  AHL  12  1  0  1  12  –  –  –  –  –   Moskitos Essen  DEL  33  7  9  16  153  –  –  –  –  – 2000–01  Pelicans  SM-liiga  54  15  13  28  121  3  0  0  0  4  2001–02  Ilves  SM-liiga  30  4  3  7  92  –  –  –  –  –   HIFK  SM-liiga  21  8  6  14  85  –  –  –  –  – 2002–03  HIFK  SM-liiga  39  11  12  23  90  4  0  2  2  28  2003–04  HIFK  SM-liiga  45  10  14  24  118  13  2  0  2  8  2004-05  HIFK  SM-liiga  39  3  2  5  130  –  –  –  –  – 2005–06  HC Sparta Praha  ČEL  27  5  6  11  81  –  –  –  –  –   Jokerit  SM-liiga  23  4  3  7  87  –  –  –  –  – 2006–07  Leksands IF  Allsvenskan  37  12  11  23  162  7  2  2  4  45  2007–08  Leksands IF  Allsvenskan  36  6  15  21  171  10  1  2  3  12 2008–09  Aalborg IK  ODL  23  8  9  17  89  5  2  0  2  48  2009–10  HC Litvínov  ČEL  45  6  9  15  177  5  3  1  4  37 2010–11  HC Litvínov  ČEL  43  4  4  8  58  10  2  1  3  46 4 kautta  yhteensä  NHL  133  6  14  20  253  –  –  –  –  – 6 kautta  yhteensä  SM-liiga  251  55  54  109  723  20  2  2  4  40 4 kautta  yhteensä  Extraliga  123  15  19  34  330  15  5  2  7  83

Lähteet

Aiheesta muualla

Jatkoaika – Roman Vopat
romanvopat.tk 

Luokka:Tšekkiläiset jääkiekkoilijat
Luokka:St. Louis Bluesin varaamat pelaajat
Luokka:Vuonna 1976 syntyneet
Luokka:Elävät henkilöt